**projektas**

**reg. Nr. T-44**

**2.10.darbotvarkės klausimas**

**Pasvalio rajono savivaldybės taryba**

**Sprendimas**

**Dėl socialinių paslaugų kainų nustatymo**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos socialinių paslaugų įstatymo 33 ir 34 straipsniais, įgyvendindama Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 20, 21 ir 32 punktus, vykdydama Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“ (su visais aktualias pakeitimais), 16 punktą, atsižvelgdama į Pasvalio socialinių paslaugų centro 2023 m. vasario 2 d. raštą Nr. 2-66 „Dėl socialinės globos, socialinės priežiūros ir bendrųjų paslaugų kainos 2023 metams“, į Pasvalio rajono sutrikusio intelekto žmonių užimtumo centro „Viltis“ 2023 m. vasario 2 d. raštą Nr. SD-24 „Dėl socialinės globos kainų 2023 metams tvirtinimo“, į Pasvalio rajono Grūžių vaikų globos namų 2023 m. vasario 1 d. raštą Nr. SD-22 „Dėl socialinės globos socialinės priežiūros kainos 2023 metams tvirtinimo“, į Pasvalio „Riešuto“ mokyklos 2023 m. vasario 2 d. raštą Nr. V3-23 „Dėl socialinės globos paslaugų kainų 2023 metams tvirtinimo“, į viešosios įstaigos Pasvalio ligoninės 2023 m. vasario 6 d. raštą Nr. R3-74 „Dėl socialinės globos kainų 2023 metams tvirtinimo“, Pasvalio rajono savivaldybės taryba nusprendžia:

1. Nustatyti bendrųjų, socialinės priežiūros ir socialinės globos paslaugų kainas vienam paslaugos gavėjui (1 priedas).

2. Nustatyti maksimalius socialinės priežiūros ir socialinės globos paslaugų išlaidų finansavimo dydžius vienam paslaugos gavėjui (2 priedas).

3. Pripažinti netekusiu galios Pasvalio rajono savivaldybės tarybos 2022 m. kovo 30 d. sprendimą Nr. T1-53 „Dėl socialinių paslaugų kainų nustatymo“ (su visais aktualiais pakeitimais).

4. Nustatyti, kad sprendimas:

4.1. skelbiamas Teisės aktų registre ir Pasvalio rajono savivaldybės interneto svetainėje [www.pasvalys.lt](http://www.pasvalys.lt);

4.2. įsigalioja 2023 m. kovo 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

Ramutė Ožalinskienė

2023-02-09

Suderinta DVS Nr. RTS-41

Pasvalio rajono savivaldybės tarybai

**AIŠKINAMASIS RAŠTAS**

**Dėl socialinių paslaugų kainų nustatymo**

2023 m. vasario 8 d.

Pasvalys

**1. Sprendimo projekto rengimo pagrindas.** Įgyvendinti Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais) (toliau – Finansavimo metodika) 20, 21 punktuose nustatytą teisinį reglamentavimą, kad socialinių paslaugų įstaigų steigėjas nustato socialinės globos, socialinės priežiūros bei bendrųjų socialinių paslaugų kainas vienam paslaugos gavėjui per mėnesį.

Finansavimo metodikos 32 punktas nustato, kas savivaldybės turi patvirtinti maksimalius socialinės globos ir socialinės priežiūros paslaugų išlaidų finansavimo savo teritorijos gyventojams dydžius.

**2. Sprendimo projekto tikslai ir uždaviniai.**

Patvirtinti Pasvalio rajono socialinių paslaugų įstaigų apskaičiuotas socialinių paslaugų kainas, vadovaujantis Savivaldybės tarybos patvirtintu 2023 metų Savivaldybės biudžetu, atsižvelgiant į Valstybės biudžeto tikslinių dotacijų skirtas sumažintas lėšų sumas. Finansavimo metodikos 20 punkte nustatyta, kad finansuojamų socialinių paslaugų kainą socialinių paslaugų įstaigos nustato derindamos ją su socialinių paslaugų įstaigossavininko teises ir pareigas įgyvendinančia institucija, atsižvelgiant į organizavimo išlaidas, šių išlaidų efektyvų panaudojimą ir socialinių paslaugų teikimo savivaldybės teritorijoje ypatumus.

Patvirtinti maksimalius socialinės globos ir socialinės priežiūros paslaugų išlaidų finansavimo savo teritorijos gyventojams dydžius. Šie dydžiai turi būti tvirtinami, nes konkrečiam asmeniui teikiamos socialinės globos ar socialinės priežiūros išlaidų finansavimo dydis priklauso nuo asmens finansinių galimybių mokėti už socialines paslaugas, įvertintas vadovaujantis Mokėjimo už socialines paslaugas tvarkos aprašu.

Vadovaujantis Socialinės priežiūros akreditavimo Pasvalio rajono savivaldybėje tvarkos aprašu, patvirtintu Pasvalio rajono savivaldybės administracijos direktoriaus 2020 m. spalio 21 d. įsakymu Nr. DV-681 „Dėl socialinės priežiūros akreditavimo Pasvalio rajono savivaldybėje tvarkos aprašo patvirtinimo“ (su visais aktualiais pakeitimais), atliekama socialinės priežiūros paslaugų akreditacija, turi būti sudarytos finansavimo sutartys su minėtas paslaugas teikiančiomis įstaigomis, todėl reikalinga patvirtinti didžiausius socialinės priežiūros paslaugų išlaidų finansavimo dydžius.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Skaičiuojant socialinės globos kainas, Savivaldybės socialinių paslaugų įstaigos vadovaujasi Finansavimo metodikos IV dalimi, kurioje nustatytos galimų išlaidų rūšys socialinių paslaugų teikimui, jų naudojimo proporcijos.

Įstaigų socialinių paslaugų kainos yra apskaičiuotos ir pateiktos tvirtinti pagal visiems metams reikalingą lėšų poreikį, asmenims su sunkia negalia finansuoti iš valstybės biudžeto tikslinės dotacijos. SADM ministro įsakymų šios lėšos paskirtos 8 mėn. Valstybės biudžeto ir valstybės biudžeto tikslinės dotacijos lėšos akredituotai socialinei priežiūrai teikti buvo paskirtos pagal suplanuotą poreikį. Savivaldybės biudžeto lėšos dėl subalansavimo buvo atitinkamai sumažintos kiekvienai įstaigai, todėl 2023 m. IV ketvirtį dėl papildomų lėšų poreikio (dėl darbuotojų darbo užmokesčio, komunalinių išlaidų elektrai, šildymui, transportui didėjimo) gali būti kreipiamasi į Savivaldybės tarybą (kaip teigiama socialinių paslaugų įstaigų vadovų raštuose). Socialinių paslaugų kainos teikiamos tvirtinti Sprendimo projekto 1 priede.

Maksimalius socialinės globos ir socialinės priežiūros paslaugų išlaidų finansavimo dydžius teikiame tvirtinti atsižvelgdami į Socialinių paslaugų priežiūros departamente publikuojamas vidutines socialinių paslaugų kainas Lietuvoje ir į šiais metais socialinių paslaugų įstaigų, kuriose yra apgyvendinti Pasvalio rajono gyventojai ir su kuriomis Savivaldybė yra sudariusi lėšų kompensavimo sutartis jų teikiamoms paslaugoms finansuoti, kainas, kurios yra gerokai padidintos.

Finansavimo metodikos 32 punkte nustatyta, kad socialinių paslaugų įstaigas, teikiančias socialinę priežiūrą ir socialinę globą, kurias pasirenka pats socialinių paslaugų gavėjas (globėjas, rūpintojas, kiti teisėti asmens atstovai), ar socialinių paslaugų įstaigas, kurias globėjais (rūpintojais) Lietuvos Respublikos civilinio kodekso, Lietuvos Respublikos vaiko teisių apsaugos pagrindų įstatymo bei kitų globos (rūpybos) nustatymą reguliuojančių teisės aktų nustatyta tvarka paskiria teismas ar savivaldybės administracijos direktorius, savivaldybė finansuoja tiesiogiai, sudarydama sutartis su akredituotą socialinę priežiūrą teikiančia socialinių paslaugų įstaiga ar įstaiga, teikiančia socialinę globą, dėl asmeniui teikiamų socialinių paslaugų išlaidų finansavimo.

Savivaldybės administracijos Socialinės paramos ir sveikatos skyrius kasmet teikia informaciją Socialinių paslaugų priežiūros departamentui prie Socialinės apsaugos ir darbo ministerijos apie socialinių paslaugų kainų dydžius už praėjusius metus, priklausomai nuo paslaugų pobūdžio, už 1 mėn., 1 paros, 1 valandos, todėl teikiame tvirtinti Savivaldybės tarybai socialinių paslaugų kainas pagal šios institucijos keliamus reikalavimus. Paslaugų kainos tvirtinamos pagal Socialinių paslaugų kataloge, patvirtintame Lietuvos Respublikos socialinės apsaugos ir darbo ministro įsakymu, nustatytas socialinių paslaugų rūšis, kodus, socialinių paslaugų gavėjus.

**4. Skaičiavimai, išlaidų sąmatos, finansavimo šaltiniai**.

Socialinių paslaugų įstaigų finansavimui lėšos yra skiriamos iš keleto finansavimo šaltinių: Grūžių vaikų globos namų (nuo 2023 m. kovo 1 d. Pasvalio paramos šeimai centro) padaliniams Bendruomeniniams vaikų globos namams ir Šeimos krizių centrui – iš Savivaldybės biudžeto ir specialiųjų lėšų (apskaitomos valstybės biudžeto lėšos globotiniams mokamos globos rūpybos išmokos, asmenų mokėjimai); Pasvalio socialinių paslaugų centrui – iš Savivaldybės biudžeto ir valstybės biudžeto specialiosios tikslinės dotacijos Savivaldybės biudžetui, ES lėšų, asmenų mokėjimų (specialiosios lėšos); Pasvalio rajono sutrikusio intelekto žmonių užimtumo centrui „Viltis“ – iš valstybės biudžeto specialiosios tikslinės dotacijos Savivaldybės biudžetui, Savivaldybės biudžeto, asmenų mokėjimų (specialiosios lėšos), Pasvalio „Riešuto“ mokyklos Socialinės globos padaliniui – iš valstybės biudžeto specialiosios tikslinės dotacijos Savivaldybės biudžetui, asmenų mokėjimų (specialiosios lėšos). Socialinė priežiūra finansuojama iš Savivaldybių biudžeto lėšų. Socialinės priežiūros paslaugų pirkimui iš nevyriausybinių organizacijų lėšos suplanuotos Savivaldybės administracijoje.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Neatliekamas

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Savivaldybės administracijos Socialinės paramos ir sveikatos skyrius, socialines paslaugas teikiančių įstaigų vadovai.

PRIDEDAMA. Socialinę globą teikiančių įstaigų socialinės globos kainų apskaičiavimai ir paaiškinimai.

Socialinės paramos ir sveikatos skyriaus vedėja Ramutė Ožalinskienė

Pasvalio rajono savivaldybės tarybos

2023 m. vasario 27 d. sprendimo Nr. T1-

1 priedas

**BENDRŲJŲ, SOCIALINĖS PRIEŽIŪROS IR SOCIALINĖS GLOBOS PASLAUGŲ KAINOS VIENAM PASLAUGOS GAVĖJUI**

|  |  |  |  |  |  |
| --- | --- | --- | --- | --- | --- |
| Paslaugos kodas SPK | Socialinės paslaugos pavadinimas | | Socialinės paslaugos gavėjai | Socialinės paslaugos kaina vienam asmeniui | Įstaigos pavadinimas |
| 1. **BENDROSIOS SOCIALINĖS PASLAUGOS** | | | | | |
| 207 | Sociokultūrinės paslaugos | vaikai su negalia ir jų šeimos;  suaugę asmenys su negalia ir jų šeimos;  senyvo amžiaus asmenys ir jų šeimos;  suaugę asmenys, patiriantys socialinę riziką ir jų šeimos;  šeimos, patiriančios socialinę riziką | | 5,79 Eur/kartas,  122,00 Eur/mėn. | Pasvalio socialinių paslaugų centras |
|  | 1. **SOCIALINĖS PRIEŽIŪROS PASLAUGOS** | | | | |
| 310 | Pagalba į namus | | vaikai su negalia ir jų šeimos;  suaugę asmenys su negalia ir jų šeimos;  senyvo amžiaus asmenys ir jų šeimos | 6,00 Eur/val.,  241,00 Eur/mėn. | Pasvalio socialinių paslaugų centras |
| 410 | Laikinas atokvėpis (socialinė priežiūra asmens namuose) | | vaikai su negalia ir jų šeimos;  suaugę asmenys su negalia ir jų šeimos;  senyvo amžiaus asmenys su negalia ir jų šeimos. | 6,00 Eur/val.,  241,00 Eur/mėn. | Pasvalio socialinių paslaugų centras |
| 320 | Socialinių įgūdžių ugdymas, palaikymas ir (ar) atkūrimas asmens namuose | | socialinę riziką patiriantys vaikai ir jų šeimos,  vaikai su negalia ir jų šeimos,  suaugę asmenys su negalia ir jų šeimos,  senyvo amžiaus asmenys ir jų šeimos,  socialinę riziką patiriantys suaugę asmenys ir jų šeimos,  iš pataisos įstaigų paleisti asmenys, nuo kurių paleidimo iš pataisos įstaigos dienos praėjo ne daugiau nei 12 mėn.,  socialinę riziką patiriančios šeimos ir jų vaikai,  vaikus su negalia ar raidos sutrikimais auginančios šeimos ir jų vaikai,  asmenų su negalia šeimos ir jų vaikai,  kiti asmenys ir jų šeimos. | 15,72 Eur/val.,  472,00 Eur/mėn. | Pasvalio socialinių paslaugų centras |
| 325 | Socialinė priežiūra šeimoms | | Socialinę riziką patiriančios šeimos ir jų vaikai,  vaikus su negalia ar raidos sutrikimais auginančios šeimos ir jų vaikai,  asmenų su negalia šeimos ir jų vaikai. | 15,72 Eur/val.,  472,00 Eur/mėn. | Pasvalio socialinių paslaugų centras |
| 371  372  373 | Intensyvi krizių įveikimo pagalba | | vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, kiti tos šeimos vaikai kartu su jų atstovais (atstovu) pagal įstatymą,  socialinę riziką patiriantys vaikai ir jų šeimos,  socialinę riziką patiriantys suaugę asmenys,  socialinę riziką patiriančios šeimos,  smurtautojai,  kiti asmenys. | 20,00 Eur/para,  577,00 Eur/mėn. | Pasvalio rajono paramos šeimai centro Šeimos krizių centro padalinys |
| 380 | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti | | vaikus globojantys (rūpinantys), prižiūrintys ar įvaikinę asmenys bei besirengiantys globėjais (rūpintojais), budinčiais globotojais, įtėviais ar šeimynų dalyviais tapti asmenys. | 1,76 Eur/val.‘  282,00 Eur/mėn. | Pasvalio socialinių paslaugų centras |
| 321 | Palydėjimo paslauga jaunuoliams | | likę be tėvų globos vaikai (nuo 16 m.), kuriems teikiama globa (rūpyba) socialinės globos įstaigoje,  socialinę riziką patiriantys vaikai (nuo 16 m.),  vaikai (nuo 16 m.), kurie gyvena socialinę riziką patiriančiose šeimose,  sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose. | Su apgyvendinimu  1280,00 Eur/mėn.,  42,00 Eur/para, 2,00 Eur/val. | Pasvalio rajono paramos šeimai centro Šeimos krizių centro padalinys |
| Asmens namuose  700,00 Eur/mėn.,  4,40 Eur/val. |
| 1. **SOCIALINĖS GLOBOS PASLAUGOS** | | | | | |
| 411  414  415 | Dienos socialinė globa asmens namuose | | vaikai su sunkia negalia,  suaugę asmenys su sunkia negalia,  senyvo amžiaus asmenys su sunkia negalia | 5,49 Eur/val.,  922,00 Eur/mėn. | Pasvalio socialinių paslaugų centras |
| 428 | Laikinas atokvėpis (dienos socialinė globa asmens namuose) | | vaikai su sunkia negalia,  suaugę asmenys su sunkia negalia,  senyvo amžiaus asmenys su sunkia negalia. | 5,49 Eur/val.,  922,00 Eur/mėn. | Pasvalio socialinių paslaugų centras |
| 411  414  415 | Dienos socialinė globa institucijoje | | vaikai su sunkia negalia,  suaugę asmenys iki 29 m. amžiaus su sunkia negalia. | 7,85 Eur/val.,  1318,00 Eur/mėn. | Pasvalio „Riešuto“ mokyklos socialinės globos padalinys |
| vaikai su negalia,  suaugę asmenys iki 29 m. amžiaus su negalia | 4,06 Eur/val.,  683,00 Eur/ mėn. |
| suaugę asmenys su sunkia negalia. | 6,79 Eur/val.,  1133,00 Eur/mėn. | Pasvalio rajono sutrikusio intelekto žmonių užimtumo centre „Viltis“ |
| suaugę asmenys su negalia | 5,51 Eur/val.,  920,00 Eur/mėn. |
| 428 | Laikinas atokvėpis (dienos socialinė globa institucijoje) | | vaikai su sunkia negalia,  suaugę asmenys iki 29 m. amžiaus su sunkia negalia | 7,85 Eur/val.,  1318,00 Eur/mėn. | Pasvalio „Riešuto“ mokyklos socialinės globos padalinys |
| vaikai su negalia,  suaugę asmenys iki 29 m. amžiaus su negalia | 4,06 Eur/val.,  683,00 Eur/ mėn. |
| suaugę asmenys su sunkia negalia | 6,79 Eur/val.,  1133,00 Eur/mėn. | Pasvalio rajono sutrikusio intelekto žmonių užimtumo centre „Viltis“ |
| suaugę asmenys su negalia | 5,51 Eur/val.,  920,00 Eur/mėn. |
| 421  424 | Trumpalaikė socialinė globa institucijoje (5 d. per savaitę) | | vaikai su sunkia negalia,  suaugę asmenys iki 29 m. amžiaus su sunkia negalia | 83,00 Eur/para,  1746,00 Eur/mėn. | Pasvalio „Riešuto“ mokyklos socialinės globos padalinys |
| vaikai su negalia,  suaugę asmenys iki 29 m. amžiaus su negalia | 59,52 Eur/para.  1250,00 Eur/mėn. |
| suaugę asmenys su sunkia negalia | 61,34 Eur/para,  1283,00 Eur/mėn. | Pasvalio rajono sutrikusio intelekto žmonių užimtumo centre „Viltis“ |
| suaugę asmenys su negalia | 51,20 Eur/para,  1071,00 Eur/mėn. |
| 428 | Laikinas atokvėpis (trumpalaikė socialinė globa institucijoje) | | vaikai su sunkia negalia,  suaugę asmenys iki 29 m. amžiaus su sunkia negalia | 83,00 Eur/para,  1746,00 Eur/mėn. | Pasvalio „Riešuto“ mokyklos socialinės globos padalinys |
| vaikai su negalia,  suaugę asmenys iki 29 m. amžiaus su negalia | 59,52 Eur/para.  1250,00 Eur/mėn. |
| suaugę asmenys su sunkia negalia | 61,34 Eur/para,  1283,00 Eur/mėn. | Pasvalio rajono sutrikusio intelekto žmonių užimtumo centre „Viltis“ |
| suaugę asmenys su negalia | 51,20 Eur/para,  1071,00 Eur/mėn. |
| 424  425 | Trumpalaikė socialinė globa institucijoje (iki 6 mėn. per metus) | | suaugę asmenys su sunkia negalia,  senyvo amžiaus asmenys su sunkia negalia | 35,00 Eur/para  1050,00 Eur/mėn. | Pasvalio socialinių paslaugų centras |
| suaugę asmenys su negalia,  senyvo amžiaus asmenys | 30,00 Eur/para,  900 Eur/mėn. |
| 428 | Laikinas atokvėpis (trumpalaikė socialinė globa institucijoje) | | suaugę asmenys su sunkia negalia,  senyvo amžiaus asmenys su sunkia negalia | 35,00 Eur/para,  1050,00 Eur/mėn. | Pasvalio socialinių paslaugų centras |
| suaugę asmenys su negalia,  senyvo amžiaus asmenys su negalia | 30,00 Eur/para,  900 Eur/mėn. |
| 424  425 | Trumpalaikė socialinė globa institucijoje (iki 6 mėn. per metus) | | suaugę asmenys su sunkia negalia,  senyvo amžiaus asmenys su sunkia negalia | 44,59 Eur/para,  1360,00 Eur/mėn. | Viešosios įstaigos Pasvalio ligoninės Socialinės globos padalinys |
| 422  423 | Trumpalaikė socialinė globa (iki 18 mėn.) | | vaikai, laikinai likę be tėvų globos;  socialinę riziką patiriantys vaikai ar vaikai iš socialinę riziką patiriančių šeimų | 64,07 Eur/para,  1954,00 Eur/mėn. | Pasvalio rajono paramos šeimai centro Bendruomeninių vaikų globos namų padalinys |
| 434  435  432 | Ilgalaikė socialinė globa institucijoje | | suaugę asmenys su sunkia negalia,  senyvo amžiaus asmenys su sunkia negalia | 35,00 Eur/para, 1050,00 Eur/mėn. | Pasvalio socialinių paslaugų centras |
| suaugę asmenys su negalia,  senyvo amžiaus asmenys | 30,00 Eur/para,  900 Eur/mėn. |
| suaugę asmenys su sunkia negalia,  senyvo amžiaus asmenys su sunkia negalia | 44,59 Eur/para  1360,00 Eur/mėn. | Viešosios įstaigos Pasvalio ligoninės Socialinės globos padalinys |
| be tėvų globos likusiems vaikams | 64,07 Eur/para  1954,00 Eur/mėn. | Pasvalio rajono paramos šeimai centro Bendruomeninių vaikų globos namų padalinys |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybos

2023 m. vasario 27 d.

sprendimo Nr. T1-

2 priedas

**MAKSIMALŪS SOCIALINĖS PRIEŽIŪROS ir Socialinės globos IŠLAIDŲ FINANSAVIMO Pasvalio RAJONO GYVENTOJAMS**

**dydžiAI vienam paslaugos gavĖjui**

|  |  |  |
| --- | --- | --- |
| Eil. Nr. | Socialinės paslaugos pavadinimas | Maksimalus išlaidų finansavimo dydis (asmeniui, šeimai) |
| 1. **Socialinės priežiūros paslaugos** | | |
| 1.1. | Pagalba į namus, Eur/val. | 7,00 Eur/val. |
|  | Socialinių įgūdžių ugdymas, palaikymas ir (ar) atkūrimas asmeniui (šeimai) | 16,00 Eur/val. |
| 1.2. | Laikinas atokvėpis asmens namuose | 7,00 Eur/val. |
| 1.3. | Pagalba globėjams (rūpintojams), budintiems globėjams, įtėviams ir šeimynų dalyviams ar besirengiantiems jais tapti | 2,00 Eur/val. |
| 1.4. | Intensyvi krizių įveikimo pagalba (su apgyvendinimu) | 2,00 Eur/val. |
| 1.5. | Psichosocialinė pagalba | 20,00 Eur/val. |
| 1.6. | Palydėjimo paslauga jaunuoliams | 45 Eur/ para įstaigoje,  11 Eur/ val. asmens namuose |
| 1.7. | Vaikų dienos socialinė priežiūra | 109 Eur/mėn. |
| 1.8. | Socialinė priežiūra šeimoms | 16,00 Eur/val. |
| 1.9 | Socialinė reabilitacija neįgaliesiems bendruomenėje | 60 Eur/mėn. |
| 1. **Socialinės globos paslaugos** | | |
| 2.1. | Dienos socialinė globa namuose | 6,50 Eur/val. |
| 2.2. | Dienos socialinė globa institucijoje | 7,00 Eur/val. |
| 2.3. | Ilgalaikė (trumpalaikė) socialinė globa senyvo amžiaus asmenims ir suaugusiems asmenims su negalia | 1200 Eur/mėn. |
| 2.4. | Ilgalaikė (trumpalaikė) socialinė globa senyvo amžiaus asmenims ir suaugusiems asmenims su sunkia negalia | 1500 Eur/mėn. |
| 2.5. | Ilgalaikė (trumpalaikė) socialinė globa vaikams (netekusiems tėvų globos ir socialinės rizikos vaikams) | 2000 Eur/mėn. |
| 2.6. | Ilgalaikė (trumpalaikė) socialinė globa vaikams ir jaunuoliams su negalia | 1600 Eur/mėn. |
| 2.7. | Ilgalaikė (trumpalaikė) socialinė globa vaikams ir jaunuoliams su sunkia negalia | 1800 Eur/mėn. |
| 2.8. | Laikinas atokvėpis (dienos socialinė globa institucijoje) | 8,00 Eur/val. |
| 2.9. | Laikinas atokvėpis (trumpalaikė socialinė globa asmenims su negalia) | 1600 Eur/mėn. |
| 2.10. | Laikinas atokvėpis (trumpalaikė socialinė globa asmenims su sunkia negalia) | 1800 Eur/mėn. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_